9. ΠΡΟΕΔΡΙΚΟΝ ΔΙΑΤΑΓΜΑ της 20/29 Αυγ. 1934 Περί συμπληρώσεως του από 20 Απρ. 1931 Δ/τος "περί ορισμού ειδών παραγομένων εν τη χώρα, εφ' ων κατηργήθη πάσα δασμολογική απαλλαγή κλπ." Έχοντες υπ' όψει τας διατάξεις του άρθρ. 1 παρ. 1 εδάφ. α' του υπ' αριθ. 4882 νόμου "περί καταργήσεως δασμολογικών απαλλαγών" και του άρθρ. 7 παρ. 1 του υπ' αριθ. 6066 νόμου "περί περιορισμού δασμολογικών απαλλαγών", προτάσει του επί των Οικονομικών Υφυπουργού, μετ' απόφασιν του Υπουργικού Συμβουλίου και σύμφωνον γνώμην του Συμβουλίου της Επικρατείας, ως το υπ' αριθ. 562 πρακτικόν αυτού της 19 Ιουλ. 1934, απεφασίσαμεν και διατάσσομεν. Άρθρον μόνον.-Καθορίζομεν και τα εξής βιομηχανικά είδη, ως κατασκευαζόμενα εν τη Χώρα, εφ' ων καταργείται πάσα υπό Νόμων προβλεπομένη δασμολογική απαλλαγή από εισαγωγικών δασμών και παρεπομένων τούτους φόρων, κατά προσθήκην εις τα υπό του από 21 Απρ. 1931 Δ/τος «περί ορισμού ειδών παραγομένων εν τη Χώρα, εφ’ ων κατηργήθη πάσα δασμολογική απαλλαγή υπό του υπ' αριθ. 4782 νόμου" καθορισθέντα τοιαύτα ήτοι: Βαρέλια εκ ξύλου, βάμβακα υδρόφιλον, δέρματα κατειργασμένα. Κλινοσκεπάσματα μάλλινα και εκ βάμβακος. Μολυβδοσωλήνας. Ορειχάλκινα είδη. Υελοπίνακας ανωμάλου επιφανείας (διαμαντέ). Σωλήνας Χαλυβδίνου ή σιδήρους, γαλβανισμένους ή μη. Σωλήνας μονωτικούς (Μπέρκμαν). Σκεύη εξ' αργιλίου (αλουμινίου), σκεύη φαβεντιανά ή χάλκινα. Συρματόπλεγμα (σαραζανέτ). Χάλκινα αντικείμενα. Χρηματοκιβώτια. Ωρολόγια Μεγάλα ναών, Κωδωνοστασίων και Πόλεων. (Αντί για τη σελ. 409) Σελ. 409(α) Τεύχος Ζ21 - Σελ. 105 Τελωνειακές Ατέλειες 30.Ζ.α.9 